proxectonos/corpus_dominio_legal_administrativo_tmp huggingface dataset:
RESOLUCIÓN do 11 de xuño de 2012, da Dirección Xeral de Relacións Laborais, pola que se dispón a inscrición no rexistro e a publicación, no Diario Oficial de Galicia, da modificación da Resolución do 29 de decembro de 2010 pola que se dispón a inscrición no rexistro e a publicación, no Diario Oficial de Galicia, do acordo sobre os dereitos de participación do persoal ao servizo da Administración da Xunta de Galicia en materia de prevención de riscos laborais.
Consellería de Traballo e Benestar — III. Outras disposicións — 21/06/2012

Con data do 27 de novembro de 2009, os representantes da Administración da Xunta de Galicia e os representantes das organizacións sindicais CC.OO., UGT e CSI-CSIF asinaron o acordo sobre dereitos de participación do persoal ao servizo da Administración de Galicia en materia de riscos laborais, que foi ratificado con data do 12 de abril de 2010 pola Comisión de Persoal, de conformidade co disposto no artigo 36 da Lei 9/1987, do 12 de xuño, de órganos de representatividade, determinación das condicións de traballo e participación do persoal ao servizo das administracións públicas.
O dito acordo foi obxecto de inscrición no rexistro e publicación no
Diario Oficial de Galicia
mediante Resolución do 29 de decembro de 2010, da Dirección Xeral de Relacións Laborais, de acordo co disposto no artigo 8.3 do Real decreto 713/2010, do 28 de maio, sobre rexistro e depósito de convenios e acordos colectivos de traballo.
O día 27 de marzo de 2012 aprobouse, na sesión extraordinaria da Comisión de Persoal da Xunta de Galicia, a solicitude de adhesión da organización sindical CIG ao citado acordo e foi ratificada con data do 12 de abril de 2010 pola Comisión de Persoal.
Por todo o anterior, e de acordo co establecido no artigo 8.3 do Real decreto 713/2010, do 28 de maio, sobre rexistro e depósito de convenios colectivos de traballo, a Dirección Xeral de Relacións Laborais
Primeiro. Ordenar o seu rexistro e depósito no Rexistro de Convenios e Acordos Colectivos de Traballo da Comunidade Autónoma de Galicia, creado mediante Orde do 29 de outubro de 2010 (DOG nº 222, do 18 de novembro).
Segundo. Dispor a súa publicación no
Diario Oficial de Galicia
.
Santiago de Compostela, 11 de xuño de 2012
CORRECCIÓN de erros. Orde do 1 de xuño de 2012 pola que se establecen as bases para a concesión, en réxime de concorrencia competitiva, das axudas para o soterramento de infraestruturas eléctricas na Comunidade Autónoma de Galicia, cofinanciadas polo Fondo Europeo de Desenvolvemento Rexional (Feder), e se procede á súa convocatoria.
Consellería de Economía e Industria — III. Outras disposicións — 18/06/2012

Advertido erro na devandita orde de axudas, publicada no DOG nº 111, do 12 de xuño de 2012, cómpre facer a seguinte corrección:
Na páxina 22734, artigo 6.1.7, onde di: «Acordo do Pleno do Concello para acometer a actuación solicitada», debe dicir: «Acordo do Pleno do Concello ou do órgano municipal que desempeñe a atribución competencial para acometer a actuación solicitada».
CORRECCIÓN de erros. Resolución do 24 de abril de 2012, da Dirección Xeral de Educación, Formación Profesional e Innovación Educativa, pola que se ditan instrucións para o acceso e admisión do alumnado ás ensinanzas superiores de Música para o curso 2012-2013.
Consellería de Cultura, Educación e Ordenación Universitaria — III. Outras disposicións — 18/06/2012

Advertido erro na devandita resolución, publicada no DOG nº 87, do martes 8 de maio de 2012, é necesario efectuar a seguinte corrección:
Na páxina 17166, no punto relativo á Etnomusicoloxía e instrumentos da música tradicional, no punto suplentes, cambiar Beatriz Riobó Agulla por Begoña Riobó Agulla.
RESOLUCIÓN do 14 de maio de 2012, da Xefatura Territorial de Ourense, pola que se adxudica o financiamento dos proxectos de fomento do uso do galego dos equipos de dinamización dos centros de ensino público de Galicia que imparten ensinanzas regradas de niveis non universitarios, para o curso escolar 2011-2012, ao abeiro da Orde do 20 de xaneiro de 2012 desta consellería (Diario Oficial de Galicia do 25 de xaneiro).
Consellería de Cultura, Educación e Ordenación Universitaria — III. Outras disposicións — 19/06/2012

A xefa territorial da Consellería de Cultura, Educación e Ordenación Universitaria de Ourense, despois de ver a proposta de resolución da Xefatura do Gabinete de Normalización Lingüística, que fiscalizou a Intervención Territorial Delegada, e delegadas as competencias segundo o artigo 14 da convocatoria, resolve adxudicar as cantidades propostas que se indican no anexo.
Ourense, 14 de maio de 2012
RESOLUCIÓN do 4 de xuño de 2012, da Dirección Xeral de Innovación e Xestión da Saúde Pública, pola que se fai pública a celebración dun curso homologado de nivel básico para a obtención do carné de aplicador/manipulador de biocidas.
Consellería de Sanidade — III. Outras disposicións — 19/06/2012

A Orde do 30 de xullo de 1997, conxunta das consellerías de Agricultura, Gandaría e Montes e de Sanidade e Servizos Sociais, polo que se establece na Comunidade Autónoma de Galicia, a normativa reguladora para a homologación de cursos de capacitación para realizar tratamentos con praguicidas, así como, para a obtención do carné de manipuladores destes produtos, establece no seu artigo 8.6 que os ministerios de Agricultura, Pesca e Alimentación e de Sanidade e Consumo comunicarán aos organismos responsables na Comunidade Autónoma, a homologación dos ditos cursos e no seu artigo 9 a obrigatoriedade de que o organismo oficial responsable publique no
Diario Oficial de Galicia
a información correspondente a cada curso que se vai celebrar.
En consecuencia, anunciase a celebración dun curso de aplicador/manipulador de biocidas, nivel básico, homologado polas direccións xerais de Saúde Pública do Ministerio de Sanidade e Política Social e de Agricultura do Ministerio de Medio Ambiente, Rural e Mariño, solicitado pola entidade Sanea Control, S.L., de acordo ás seguintes bases:
1. Denominación do curso:
Curso para a capacitación de aplicadores/manipuladores de produtos biocidas. Nivel básico.
2. Entidade organizadora:
Sanea Control, S.L.
3. Data:
Do 28 ao 30 de xuño de 2012.
4. Lugar de celebración:
Informática Porriño.
Trav. Matadero, nº 13.
36400 O Porriño.
Pontevedra.
5. Número de prazas:
Máximo 25 alumnos.
6. Dirixido a:
Todo o persoal auxiliar das empresas que apliquen e/ou manipulen produtos biocidas.
7. Criterios de selección:
Por rigorosa orde de recepción de inscricións.
8. Presentación de solicitudes:
Solicitude segundo modelo anexo I.
9. Programa:
10. Certificado de superación do curso:
É obrigatoria a asistencia a todas as sesións do curso. Finalizado este, a entidade organizadora realizará as probas pertinentes que avalíen os coñecementos adquiridos polos alumnos e en caso de superalas expedirá o certificado correspondente co que poderá solicitar á Dirección Xeral de Innovación e Xestión da Saúde Pública da Consellería de Sanidade, o carné de aplicador/manipulador de biocidas, nivel básico.
Santiago de Compostela, 4 de xuño de 2012
Entidade organizadora: Sanea Control, S.L.
Datas: do 28 ao 30 de xuño de 2012.
Lugar de celebración do curso:
Informática Porriño
Trav. Matadero, nº 13.
36400 O Porriño.
Pontevedra.
Duración: 20 horas teórico/prácticas e 1 hora de avaliación.
Horario: de 7.00-14.00 h.
Nº de prazas: máximo 25 alumnos.
Presentación de solicitudes:
Enviarase como data límite o 21 de xuño de 2012 a ficha de inscrición xunto cunha copia do DNI, fotografía tamaño carné e xustificante de pagamento a Sanea Control, S.L., avda da Mahía 106, baixo, 15220 Bertamiráns-Ames (A Coruña). Tel.: 981 88 69 24/639 60 63 81. Fax: 881 24 29 45, e-mail saneacontrol@yahoo.es
Criterio de selección: por rigorosa orde de recepción da solicitude.
RESOLUCIÓN do 14 de maio de 2012, da Xefatura Territorial de Lugo, pola que se adxudica o financiamento dos proxectos de fomento do uso do galego dos equipos de dinamización dos centros de ensino público de Galicia que imparten ensinanzas regradas de niveis non universitarios, para o curso escolar 2011-2012, ao abeiro da Orde do 20 de xaneiro de 2012 desta consellería (Diario Oficial de Galicia do 25 de xaneiro).
Consellería de Cultura, Educación e Ordenación Universitaria — III. Outras disposicións — 19/06/2012

O xefe territorial da Consellería de Cultura, Educación e Ordenación Universitaria de Lugo, despois de ver a proposta de resolución da xefatura do Gabinete de Normalización Lingüística, que fiscalizou a Intervención Territorial Delegada, e delegadas as competencias segundo o artigo 14 da convocatoria, resolve adxudicar as cantidades propostas que se indican no anexo.
Lugo, 14 de maio de 2012
RESOLUCIÓN do 5 de xuño de 2012, da Dirección Xeral da Función Pública, pola que se emprazan os interesados no recurso contencioso-administrativo P.O. 95/2012, interposto pola Central Sindical Independiente y de Funcionarios (CSI-F) e outros.
Consellería de Facenda — III. Outras disposicións — 19/06/2012

A Dirección Xeral da Función Pública recibiu da Sala do Contencioso-Administrativo do Tribunal Superior de Xustiza de Galicia providencia pola que se admite a trámite o recurso contencioso-administrativo P.O. 95/2012, interposto pola Central Sindical Independiente y de Funcionarios (CSI-F), Esperanza María Caamaño Pedrosa, María del Mar Castro Manzanares, María de la Luz Crespo Freire e Pilar Noya Liste, contra a Resolución do 16 de decembro de 2011 pola que se ordena a publicación do Acordo do Consello da Xunta de Galicia do 15 de decembro, que aproba a relación de postos de traballo do Decreto lexislativo 1/2008, do 13 de marzo, e da Lei 17/1989, do 23 de outubro, da Consellería de Sanidade e do Sergas, agás os servizos veterinarios de saúde pública (DOG nº 247, do 28 de decembro).
En consecuencia, esta dirección xeral acordou nesta data e de conformidade co disposto no artigo 49 da Lei 29/1998, do 13 de xullo, reguladora da xurisdición contencioso-administrativa, a remisión do correspondente expediente administrativo á referida sala, o que se notifica para xeral coñecemento de todas as persoas interesadas no procedemento e emprázanse para que poidan comparecer como parte nos autos na Sala do Contencioso-Administrativo do Tribunal Superior de Xustiza de Galicia no prazo de 9 (nove) días, contados desde o seguinte ao da publicación desta resolución no
Diario Oficial de Galicia
.
Santiago de Compostela, 5 de xuño de 2012
RESOLUCIÓN do 8 de xuño de 2012, da Xefatura Territorial da Coruña, pola que se adxudica o financiamento dos proxectos de fomento do uso do galego dos equipos de dinamización lingüística dos centros de ensino público de Galicia que imparten ensinanzas regradas de niveis non universitarios, para o curso escolar 2011-2012, ao abeiro da Orde do 20 de xaneiro de 2012 desta consellería (Diario Oficial de Galicia do 25 de xaneiro).
Consellería de Cultura, Educación e Ordenación Universitaria — III. Outras disposicións — 19/06/2012

O xefe territorial da Consellería de Cultura, Educación e Ordenación Universitaria da Coruña, despois de ver a proposta de resolución da xefatura do Gabinete de Normalización Lingüística, que fiscalizou a Intervención Territorial Delegada, e delegadas as competencias segundo o artigo 14 da convocatoria, resolve:
– Adxudicar as cantidades propostas que se recollen no anexo I.
– Denegar as solicitudes de axudas aos centros polos motivos que se expoñen no anexo II.
A Coruña, 8 de xuño de 2012
RESOLUCIÓN do 14 de maio de 2012, da Xefatura Territorial de Pontevedra, pola que se adxudica o financiamento dos proxectos de fomento do uso do galego dos equipos de dinamización lingüística dos centros de ensino público de Galicia que imparten ensinanzas regradas de niveis non universitarios, para o curso escolar 2011-2012, ao abeiro da Orde do 20 de xaneiro de 2012 desta consellería (Diario Oficial de Galicia do 25 de xaneiro).
Consellería de Cultura, Educación e Ordenación Universitaria — III. Outras disposicións — 19/06/2012

O xefe territorial da Consellería de Cultura, Educación e Ordenación Universitaria de Pontevedra, despois de ver a proposta de resolución da xefatura do Gabinete de Normalización Lingüística, que fiscalizou a Intervención Territorial Delegada, e delegadas as competencias segundo o artigo 14 da convocatoria, resolve:
– Adxudicar as cantidades propostas que se recollen no anexo I.
– Denegar as solicitudes de axudas aos centros polos motivos que se expoñen no anexo II.
Pontevedra, 14 de maio de 2012
CORRECCIÓN de erros. Resolución do 15 de decembro de 2011 pola que se dá publicidade dos beneficiarios das axudas concedidas por este instituto durante o terceiro trimestre de 2011.
Instituto Galego de Promoción Económica — III. Outras disposicións — 25/06/2012

Advertidos erros na referida resolución, publicada no DOG nº 3, do 4 de xaneiro de 2012, procede facer a seguinte corrección:
No anexo I, na norma reguladora: Resolución do 31 de xaneiro de 2011 (DOG nº 22, do 2 de febreiro), pola que se dá publicidade ao acordo do Consello de Dirección do Instituto Galego de Promoción Económica, que aproba as bases reguladoras das axudas do Instituto Galego de Promoción Económica á internacionalización das empresas galegas, na páxina 594, onde di:
Debe dicir:
CORRECCIÓN de erros. Resolución do 6 de setembro de 2011 pola que se dá publicidade dos beneficiarios das axudas concedidas por este instituto durante o segundo trimestre de 2011.
Instituto Galego de Promoción Económica — III. Outras disposicións — 25/06/2012

Advertidos erros na referida resolución, publicada no DOG nº 179, do 19 de setembro de 2011, procede facer a seguinte corrección:
No anexo I, na norma reguladora: Resolución do 31 de xaneiro de 2011 (DOG nº 22, do 2 de febreiro), pola que se dá publicidade ao acordo do Consello de Dirección do Instituto Galego de Promoción Económica, que aproba as bases reguladoras das axudas do Instituto Galego de Promoción Económica á internacionalización das empresas galegas, na páxina 27523, onde di:
Debe dicir:
CORRECCIÓN de erros. Resolución do 8 de xuño de 2012 pola que se regula o procedemento para a concesión de axudas para a distribución de froitas frescas ao alumnado de centros escolares e se convocan para o ano 2012.
Fondo Galego de Garantía Agraria — III. Outras disposicións — 22/06/2012

Advertido un erro na citada resolución, publicada no
Diario Oficial de Galicia
núm. 114, do 15 de xuño de 2012, cómpre efectuar a seguinte corrección:
Inserir o anexo IV do procedemento MR269B que a seguir se xunta, despois do anexo III.
RESOLUCIÓN do 13 de xuño de 2012 pola que se fan públicos os convenios de colaboración asinados por este ente público no primeiro cuadrimestre do ano 2012.
Portos de Galicia — III. Outras disposicións — 22/06/2012

Para os efectos previstos no artigo 11 da Lei 4/2006, do 30 de xuño, de transparencia e boas prácticas na Administración pública galega, acórdase darlles publicidade aos convenios de colaboración asinados no primeiro cuadrimestre do ano 2012 e que se relacionan no anexo a esta resolución.
Santiago de Compostela, 13 de xuño de 2012
CORRECCIÓN de erros. Orde do 21 de maio de 2012 pola que se establecen as bases reguladoras para conceder axudas para a formación no ámbito do transporte por estrada en Galicia, e se convocan para 2012.
Consellería de Medio Ambiente, Territorio e Infraestruturas — III. Outras disposicións — 22/06/2012

Advertidos erros na orde indicada, publicada no DOG nº 98, do 24 de maio de 2012, cómpre facer as seguintes correccións:
Na páxina 19.634, no artigo 10.V, onde di: «Uso da lingua galega polo persoal encargado de impartir os cursos: ata 5,5 puntos», debe dicir: «Uso da lingua galega polo persoal encargado de impartir os cursos: ata 5 puntos».
RESOLUCIÓN do 8 de xuño de 2012, da Dirección Xeral da Función Pública, pola que se emprazan os interesados no recurso contencioso-administrativo P.O. 586/2011, interposto por Gerardo Ordás Patiño, Ramón Prado Blanco e Santiago Fernando Berride Ferreira.
Consellería de Facenda — III. Outras disposicións — 20/06/2012

A Dirección Xeral da Función Pública recibiu da Sala do Contencioso-Administrativo do Tribunal Superior de Xustiza de Galicia providencia pola que se admite a trámite o recurso contencioso-administrativo P.O. 586/2011, interposto por Gerardo Ordás Patiño, Ramón Prado Blanco e Santiago Fernando Berride Ferreira, contra a Resolución do 11 de abril de 2011 pola que se ordena a publicación do acordo do Consello da Xunta de Galicia, do 10 de marzo de 2011, que aproba a relación de postos de traballo da Consellería do Mar (DOG nº 78, do 20 de abril).
En consecuencia, esta dirección xeral acordou nesta data e de conformidade co disposto no artigo 49 da Lei 29/1998, do 13 de xullo, reguladora da xurisdición contencioso-administrativa, a remisión do correspondente expediente administrativo á referida Sala, o que se notifica para xeral coñecemento de todas as persoas interesadas no procedemento e se emprazan para que poidan comparecer como parte nos autos na Sala do Contencioso-Administrativo do Tribunal Superior de Xustiza de Galicia no prazo de 9 (nove) días, contado desde o seguinte ao da publicación desta resolución no
Diario Oficial de Galicia
.
Santiago de Compostela, 8 de xuño de 2012
RESOLUCIÓN do 8 de xuño de 2012, da Dirección Xeral da Función Pública, pola que se emprazan os interesados no recurso contencioso-administrativo P.O. 591/2011, interposto por Gerardo Ordás Patiño, Ramón Prado Blanco e Santiago Fernando Berride Ferreira.
Consellería de Facenda — III. Outras disposicións — 20/06/2012

A Dirección Xeral da Función Pública recibiu da Sala do Contencioso-Administrativo do Tribunal Superior de Xustiza de Galicia, providencia pola que se admite a trámite o recurso contencioso-administrativo P.O. 591/2011, interposto por Gerardo Ordás Patiño, Ramón Prado Blanco e Santiago Fernando Berride Ferreira, contra a Resolución do 11 de abril de 2011 pola que se ordena a publicación do Acordo do Consello da Xunta de Galicia, do 10 de marzo de 2011, que aproba a relación de postos de traballo da Consellería do Mar (DOG nº 78, do 20 de abril).
En consecuencia, esta dirección xeral acordou nesta data e de conformidade co disposto no artigo 49 da Lei 29/1998, do 13 de xullo, reguladora da xurisdición contencioso-administrativa, a remisión do correspondente expediente administrativo á referida Sala, o que se notifica para xeral coñecemento de todas as persoas interesadas no procedemento e se emprazan para que poidan comparecer como parte nos autos na Sala do Contencioso-Administrativo do Tribunal Superior de Xustiza de Galicia no prazo de 9 (nove) días, contado desde o seguinte ao da publicación desta resolución no
Diario Oficial de Galicia
.
Santiago de Compostela, 8 de xuño de 2012
RESOLUCIÓN do 8 de xuño de 2012, da Dirección Xeral da Función Pública, pola que se emprazan os interesados no recurso contencioso-administrativo P.O. 602/2011, interposto polo Sindicato Nacional de Comisións Obreiras de Galicia.
Consellería de Facenda — III. Outras disposicións — 20/06/2012

A Dirección Xeral da Función Pública recibiu da Sala do Contencioso-Administrativo do Tribunal Superior de Xustiza de Galicia, providencia pola que se admite a trámite o recurso contencioso-administrativo P.O. 602/2011, interposto polo Sindicato Nacional de Comisións Obreiras de Galicia, contra a Resolución do 11 de abril de 2011 pola que se ordena a publicación do acordo do Consello da Xunta de Galicia, do 10 de marzo de 2011, que aproba a relación de postos de traballo da Consellería do Mar (DOG nº 78, do 20 de abril).
En consecuencia, esta dirección xeral acordou nesta data e de conformidade co disposto no artigo 49 da Lei 29/1998, do 13 de xullo, reguladora da xurisdición contencioso-administrativa, a remisión do correspondente expediente administrativo á referida sala, o que se notifica para xeral coñecemento de todas as persoas interesadas no procedemento e se emprazan para que poidan comparecer como parte nos autos na Sala do Contencioso-Administrativo do Tribunal Superior de Xustiza de Galicia no prazo de 9 (nove) días, contados desde o seguinte ao da publicación desta resolución no Diario Oficial de Galicia.
Santiago de Compostela, 8 de xuño de 2012
RESOLUCIÓN do 13 de xuño de 2012, da Secretaría Xeral de Medios, pola que se amplía o crédito inicial das axudas económicas dirixidas a empresas que realicen publicacións periódicas escritas integramente en galego.
Consellería de Presidencia, Administracións Públicas e Xustiza — III. Outras disposicións — 20/06/2012

A Resolución do 7 de marzo de 2012, que regula as axudas a empresas que realicen publicacións periódicas escritas integramente en galego publicada no DOG nº 54, do 16 de marzo, establece as bases reguladoras e a convocatoria para a concesión destas subvencións.
O artigo 4 da convocatoria desta resolución identifica a contía inicial dos créditos destinados a financiar as axudas, sen prexuízo de posteriores modificacións orzamentarias. Así, existindo dotacións dispoñibles para esta finalidade, cómpre ampliar o importe dos créditos inicialmente asignados coa finalidade de manter esta acción de fomento en niveis adecuados.
Polo exposto e tendo en conta as áreas de competencia adscritas funcionalmente á Presidencia da Xunta de Galicia, artigo único, punto 3 e disposición transitoria segunda do Decreto 82/2009, do 21 de abril, polo que se establecen os centros directivos dependentes da Presidencia da Xunta de Galicia,
Artigo único
Primeiro. Ampliar o importe da contía máxima dos créditos destinados a dar cobertura orzamentaria á Resolución do 7 de marzo de 2012 pola que se establecen axudas económicas, en réxime de concorrencia non competitiva, dirixidas a empresas que realicen publicacións periódicas escritas integramente en galego en cincocentos mil euros (500.000 €), con cargo á aplicación orzamentaria 04.30.151A.470.0, de forma que o importe total será de cincocentos corenta e un mil trescentos corenta e un euros (541.341 €).
Segundo. A presente modificación non afecta o prazo establecido na referida resolución para a presentación de solicitudes.
Santiago de Compostela, 13 de xuño de 2012
CORRECCIÓN de erros. Orde do 13 de xuño de 2012 pola que se modifican as ordes da Consellería de Traballo e Benestar do 28 e 29 de febreiro, polas que se establecen as bases que regulan as axudas e subvencións para o fomento do emprego a través dos programas de cooperación no ámbito de colaboración, respectivamente, cos órganos e organismos das administracións públicas distintas da local, universidades e entidades sen ánimo de lucro, así como coas entidades locais, e se procede á convocatoria para o ano 2012.
Consellería de Traballo e Benestar — III. Outras disposicións — 25/06/2012

Advertido erro no texto da citada orde, publicada no DOG nº 114, do 15 de xuño de 2012, cómpre facer a seguinte corrección:
Na páxina 23.555, no punto terceiro do artigo 2, onde di: «3. Engádese unha disposición adicional sexta coa seguinte redacción:», debería dicir: «3. Engádese unha disposición adicional sétima coa seguinte redacción:».
RESOLUCIÓN do 19 de xuño de 2012, da Xefatura Territorial de Pontevedra, pola que se adxudica o financiamento dos proxectos de fomento do uso do galego dos equipos de dinamización lingüística dos centros de titularidade privada de Galicia que imparten ensinanzas regradas de niveis non universitarios, para o curso escolar 2011-2012, ao abeiro da Orde do 20 de xaneiro de 2012 desta consellería (DOG do 25 de xaneiro).
Consellería de Cultura, Educación e Ordenación Universitaria — III. Outras disposicións — 25/06/2012

O xefe territorial da Consellería de Cultura, Educación e Ordenación Universitaria de Pontevedra, despois de ver a proposta de resolución da xefatura do Gabinete de Normalización Lingüística, que fiscalizou a Intervención Territorial Delegada, e delegadas as competencias segundo o artigo 14 da convocatoria, resolve:
– Adxudicar as cantidades propostas que se recollen no anexo I.
– Denegar as solicitudes de subvencións aos centros, polos motivos que se expoñen no anexo II.
Contra esta resolución caberá interpoñer recurso de reposición, no prazo dun mes, perante esta xefatura territorial ou, directamente, recurso contencioso-administrativo, no prazo de dous meses perante o Tribunal Superior de Xustiza de Galicia, contados os prazos, en ambos os dous casos, desde o día seguinte ao da publicación desta resolución no
Diario Oficial de Galicia
.
Pontevedra, 19 de xuño de 2012
RESOLUCIÓN do 5 de xuño de 2012 pola que se resolve definitivamente a convocatoria para a selección de novos centros adscritos á Rede Abalar para o curso 2012/2013.
Consellería de Cultura, Educación e Ordenación Universitaria — III. Outras disposicións — 25/06/2012

De conformidade co establecido no punto 5.3 da Resolución desta dirección xeral do 5 de marzo de 2012 (DOG do 20 de marzo) pola que se convocaba a selección de novos centros adscritos á Rede Abalar para o curso 2012/2013, esta dirección xeral
Primeiro. Seleccionar os centros que se relacionan no anexo I desta resolución para seren adscritos á Rede Abalar.
Segundo. Rexeitar os centros que relacionan no anexo II polos motivos que se indican.
Terceiro. Contra esta resolución, que non pon fin á vía administrativa, os interesados poderán interpoñer recurso de alzada, perante o conselleiro de Cultura, Educación e Ordenación Universitaria, no prazo dun mes contado a partir do día seguinte ao da súa publicación no Diario Oficial de Galicia, segundo o disposto nos artigos 114 e 115 da Lei 30/1992, de réxime xurídico das administracións públicas e do procedemento administrativo común.
Santiago de Compostela, 5 de xuño de 2012
CORRECCIÓN de erros. Orde do 11 de xuño de 2012 pola que se establecen as bases reguladoras para a concesión das bolsas de formación na Dirección Xeral de Comercio e se procede á súa convocatoria para o ano 2012 (código de procedemento IN225A-presentación electrónica).
Consellería de Economía e Industria — III. Outras disposicións — 25/06/2012

Advertido un erro na devandita orde, publicada no
Diario Oficial de Galicia
número 114, do 15 de xuño de 2012, cómpre realizar a seguinte corrección:
– Na páxina 23501, artigo 12.3.e), primeira liña, onde di: «e) Formación: un máximo de 5 puntos conforme o seguinte baremo:» debe dicir: «e) Formación: un máximo de 7 puntos conforme o seguinte baremo:».
Esta corrección de erros non afecta o prazo de presentación de solicitudes establecido na Orde do 11 de xuño de 2012.
RESOLUCIÓN do 14 de maio de 2012, da Xefatura Territorial de Lugo, pola que se adxudica o financiamento dos proxectos de fomento do uso do galego dos equipos de dinamización dos centros de titularidade privada de Galicia que imparten ensinanzas regradas de niveis non universitarios, para o curso escolar 2011-2012, ao abeiro da Orde do 20 de xaneiro de 2012 desta consellería (DOG do 25 de xaneiro).
Consellería de Cultura, Educación e Ordenación Universitaria — III. Outras disposicións — 25/06/2012

O xefe territorial da Consellería de Cultura, Educación e Ordenación Universitaria de Lugo, despois de ver a proposta de resolución da xefatura do Gabinete de Normalización Lingüística, que fiscalizou a Intervención Territorial Delegada, e delegadas as competencias segundo o artigo 14 da convocatoria, resolve adxudicar as cantidades propostas que se reflicten no anexo.
Contra esta resolución caberá interpoñerse recurso de reposición, no prazo dun mes, perante esta xefatura territorial ou, directamente, recurso contencioso-administrativo, no prazo de dous meses perante o Tribunal Superior de Xustiza de Galicia, contados os prazos, en ambos os dous casos, desde o día seguinte ao da publicación desta resolución no
Diario Oficial de Galicia
.
Lugo, 14 de maio de 2012
RESOLUCIÓN do 12 de xuño de 2012, da Xefatura Territorial da Coruña, pola que se adxudica o financiamento dos proxectos de fomento do uso do galego dos equipos de dinamización lingüística dos centros de titularidade privada de Galicia que imparten ensinanzas regradas de niveis non universitarios, para o curso escolar 2011-2012, ao abeiro da Orde do 20 de xaneiro de 2012 desta consellería (DOG do 25 de xaneiro).
Consellería de Cultura, Educación e Ordenación Universitaria — III. Outras disposicións — 25/06/2012

O xefe territorial da Consellería de Cultura, Educación e Ordenación Universitaria da Coruña, despois de ver a proposta de resolución da xefatura do Gabinete de Normalización Lingüística, que fiscalizou a Intervención Territorial Delegada, e delegadas as competencias segundo o artigo 14 da convocatoria,
– Adxudicar as cantidades propostas que se recollen no anexo I.
– Denegar as solicitudes de axudas aos centros polos motivos que se expoñen no anexo II.
Contra esta resolución caberá interpoñer recurso de reposición, no prazo dun mes, perante esta xefatura territorial ou, directamente, recurso contencioso-administrativo, no prazo de dous meses perante o Tribunal Superior de Xustiza de Galicia, contados os prazos, en ambos os dous casos, desde o día seguinte ao da publicación desta resolución no
Diario Oficial de Galicia
.
A Coruña, 12 de xuño de 2012
RESOLUCIÓN do 14 de xuño de 2012, da Dirección Xeral da Función Pública, pola que se emprazan os interesados no recurso contencioso-administrativo P.O. 539/2011, interposto pola Confederación Intersindical Galega (CIG).
Consellería de Facenda — III. Outras disposicións — 25/06/2012

A Dirección Xeral da Función Pública recibiu da Sala do Contencioso-Administrativo do Tribunal Superior de Xustiza de Galicia providencia pola que se admite a trámite o recurso contencioso-administrativo P.O. 539/2011, interposto por Confederación Intersindical Galega (CIG), contra o Decreto 55/2011, do 31 de marzo, polo que se aproba a oferta de emprego público correspondente a prazas de persoal funcionario da Administración da Comunidade Autónoma de Galicia para o ano 2011.
En consecuencia, esta dirección xeral acordou nesta data e de conformidade co disposto no artigo 49 da Lei 29/1998, do 13 de xullo, reguladora da xurisdición contencioso-administrativa, a remisión do correspondente expediente administrativo á referida sala, o que se notifica para xeral coñecemento de todas as persoas interesadas no procedemento, e emprázanse para que poidan comparecer como parte nos autos na Sala do Contencioso-Administrativo do Tribunal Superior de Xustiza de Galicia no prazo de 9 (nove) días, contados desde o seguinte ao da publicación desta resolución no Diario Oficial de Galicia.
Santiago de Compostela, 14 de xuño de 2012
DECRETO 133/2012, do 14 de xuño, polo que se nomea director xeral de Educación, Formación Profesional e Innovación Educativa a Manuel Corredoira López.
Consellería de Cultura, Educación e Ordenación Universitaria — II. Autoridades e persoal — 15/06/2012

En virtude do establecido nos artigos 4.13º e 34.2º da Lei 1/1983, do 22 de febreiro, de normas reguladoras da Xunta e da súa Presidencia, por proposta do conselleiro de Cultura, Educación e Ordenación Universitaria, e logo de deliberación do Consello da Xunta de Galicia, na súa reunión do día catorce de xuño de dous mil doce,
Nomeo director xeral de Educación, Formación Profesional e Innovación Educativa a Manuel Corredoira López.
Santiago de Compostela, catorce de xuño de dous mil doce
DECRETO 132/2012, do 14 de xuño, polo que se dispón que cese José Luis Mira Lema como director xeral de Educación, Formación Profesional e Innovación Educativa.
Consellería de Cultura, Educación e Ordenación Universitaria — II. Autoridades e persoal — 15/06/2012

En virtude do establecido nos artigos 4.13º e 34.2º da Lei 1/1983, do 22 de febreiro, de normas reguladoras da Xunta e da súa Presidencia, por proposta do conselleiro de Cultura, Educación e Ordenación Universitaria, e logo de deliberación do Consello da Xunta de Galicia, na súa reunión do día catorce de xuño de dous mil doce,
Que cese, por pase a outro destino, José Luis Mira Lema, como director xeral de Educación, Formación Profesional e Innovación Educativa, agradecéndolle os servizos prestados.
Santiago de Compostela, catorce de xuño de dous mil doce
CORRECCIÓN de erros. Orde do 15 de xullo de 2011 pola que se regula o permiso de explotación para o marisqueo a pé.
Consellería do Mar — I. Disposicións xerais — 14/06/2012

Advertidos erros na Orde do 15 de xullo de 2011 pola que se regula o permiso de explotación para o marisqueo a pé, publicada no DOG núm. 144, do 28 de xullo de 2011, fanse as oportunas correccións:
– Na páxina 21.434, a letra b) do artigo 12.3.
Onde di: «b) Para acreditar o recollido no artigo 11.1.b), un certificado da entidade titular do plan de xestión en que se faga constar a porcentaxe dos días autorizados para o traslado de semente, a limpeza dos bancos marisqueiros, así como as actividades de semicultivo necesarias para a mellora da produción e os traballos de control, protección e vixilancia dos bancos marisqueiros. No certificado incluirase:»
Debe dicir: «b) Para acreditar o recollido no artigo 11.1.b), un certificado da entidade titular do plan de xestión en que se faga constar a porcentaxe dos días dedicados ao traslado de semente, á limpeza dos bancos marisqueiros, así como ás actividades de semicultivo necesarias para a mellora da produción e aos traballos de control, protección e vixilancia dos bancos marisqueiros. No certificado incluirase:»
– Nos anexos V e VI que quedan tal e como se publican a continuación.
ORDE do 6 de xuño de 2012 que modifica a Orde do 20 de marzo de 2012, que desenvolve o Decreto 222/2011, do 2 de decembro, polo que se regulan as ensinanzas universitarias oficiais no ámbito da Comunidade Autónoma de Galicia.
Consellería de Cultura, Educación e Ordenación Universitaria — I. Disposicións xerais — 14/06/2012

O Real decreto 1393/2007, do 29 de outubro, polo que se establece a ordenación das ensinanzas universitarias oficiais, no seu artigo 27.bis regula a renovación da acreditación dos títulos. Esta renovación obtense mediante resolución ditada polo Consello de Universidades no prazo máximo de seis meses, contados desde a presentación no rexistro de entrada da solicitude do interesado ante o órgano competente para a súa tramitación.
No DOG do día 9 de decembro de 2011 publicouse o Decreto 222/2011 polo que se regulan as ensinanzas universitarias oficiais no ámbito da Comunidade Autónoma de Galicia. Posteriormente, mediante Orde do 20 de marzo de 2012 (DOG do 29 de marzo) desenvólvese o Decreto 222/2011, polo que se regulan os procedementos que clarifican e facilitan a planificación e desenvolvemento da oferta de ensinanzas oficiais no eido do sistema universitario de Galicia.
Nesta regulación prevese a necesidade de que os títulos renoven a súa acreditación pasados catro anos para os títulos de máster e de seis anos para os títulos de grao e doutoramento, desde a data de resolución de verificación inicial polo Consello de Universidades ou da última acreditación, debendo presentar a solicitude de renovación con oito meses de anterioridade á data límite indicada.
Co fin de unificar criterios e homologar o prazo de presentación das solicitudes de renovación da acreditación ao prazo máximo de seis meses, establecido no Real decreto 1393/2007 para resolver, faise aconsellable reducir en dous meses o prazo establecido no artigo 11.2.
Advertida a discordancia que supón a previsión de prazos diferentes para os efectos dun mesmo procedemento de solicitude de obtención da renovación da acreditación, cómpre proceder á modificación da Orde do 20 de marzo de 2012, polo que esta consellería
Artigo único
Modificación do artigo 11.2 da Orde do 20 de marzo de 2012 (DOG do 29 de marzo), que queda redactado do seguinte xeito:
«Seis meses antes do vencemento dos prazos referidos no punto anterior, a universidade correspondente comunicará ao departamento competente en materia de universidades a solicitude para a renovación da acreditación dos títulos oficiais».
Santiago de Compostela, 6 de xuño de 2012
ORDE do 5 de xuño de 2012 que modifica a Orde do 8 de maio de 2012, pola que se establecen as bases reguladoras das axudas para a modernización das explotacións agrarias e para a incorporación de mozos á actividade agraria, cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2007-2013, e se convocan para o ano 2012.
Consellería do Medio Rural e do Mar — III. Outras disposicións — 08/06/2012

A Orde do 8 de maio de 2012 (publicada no DOG nº 90, do 11 de maio) pola que se establecen as bases reguladoras das axudas para a modernización das explotacións agrarias e para a incorporación de mozos á actividade agraria, cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2007-2013, e se convocan para o ano 2012, establece no seu artigo 28 un prazo de presentación de solicitudes dun mes.
Este prazo coincide cunhas datas de moita actividade nos labores agrícolas que ocupan os titulares das explotacións agrarias e pode impedir que os solicitantes destas axudas poidan tramitar correctamente as solicitudes, polo que cómpre ampliar o dito prazo.
Así mesmo, e por esa mesma razón, cómpre ampliar o prazo establecido nos puntos 4 do artigo 4 e 1 do artigo 13, respectivamente, de outorgamento da licenza municipal e resto de permisos administrativos.
En consecuencia, de conformidade co previsto no artigo 30.1º.3 do Estatuto de autonomía de Galicia e no uso das facultades que me confire a Lei 9/2007, do 13 de xuño, de subvencións de Galicia, e no uso das competencias que me confire a Lei 1/1983, do 22 de febreiro, reguladora da Xunta e da súa Presidencia,
Artigo único. Modificar a Orde do 8 de maio de 2012 pola que se establecen as bases reguladoras das axudas para a modernización das explotacións agrarias e para a incorporación de mozos á actividade agraria, cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2007-2013, e se convocan para o ano 2012, como segue:
Un. Modifícase o número 1 do artigo 28 do seguinte modo:
1. O prazo de presentación de solicitudes será ata o 25 de xuño, inclusive.
Dous. Modifícanse as datas de outorgamento da licenza municipal e o resto de permisos administrativos establecidos nos puntos 4 do artigo 4 e 1 do artigo 13, respectivamente, que inicialmente figuran ata o 30 de setembro, sendo a nova data de outorgamento para a convocatoria do ano 2012 ata o 15 de outubro de 2012, inclusive.
Disposición derradeira única.
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 5 de xuño de 2012
RESOLUCIÓN do 7 de xuño de 2012, da Dirección Xeral da Academia Galega de Seguridade Pública, pola que se aproban e fan públicas as relacións provisionais de admitidos e excluídos ás probas para a obtención da habilitación do persoal de acceso a espectáculos públicos e actividades recreativas.
Academia Galega de Seguridade Pública — III. Outras disposicións — 15/06/2012

De conformidade co establecido no artigo 5 da Orde do 21 de abril de 2010 pola que se aproban as bases xerais das probas para a obtención da habilitación do persoal de control de acceso a espectáculos públicos e actividades recreativas, publicada no DOG núm. 78, do 27 de abril, esta dirección xeral
Aprobar as listas provisionais de admitidos e excluídos ás probas para a obtención da habilitación do persoal de control de acceso a espectáculos públicos e actividades recreativas.
A listaxe de aspirantes admitidos poderá consultarse a través da páxina web oficial da Academia Galega de Seguridade Pública, http://agasp.xunta.es.
A listaxe de aspirantes excluídos, con indicación da causa determinante da súa exclusión, figura como anexo a esta resolución.
Os aspirantes excluídos disporán dun prazo de dez días hábiles, contados a partir do día seguinte ao da publicación desta resolución no
Diario Oficial de Galicia
, para emendar o defecto que motivou a exclusión.
Os aspirantes que dentro do prazo sinalado non emenden os defectos motivo de exclusión serán definitivamente excluídos.
Así mesmo, os aspirantes que non figuren na relación de admitidos nin na de excluídos disporán do mesmo prazo co obxecto de formular reclamación.
A Estrada, 7 de xuño de 2012
ORDE do 4 de xuño de 2012 pola que se determina a época de perigo alto de incendios.
Consellería do Medio Rural e do Mar — III. Outras disposicións — 15/06/2012

O artigo 9 da Lei 3/2007, do 9 de abril, de prevención e defensa contra os incendios forestais de Galicia, establece que, en consideración aos antecedentes e datos históricos sobre o risco de aparición de incendios forestais en Galicia e sobre a incidencia das variables meteorolóxicas no comportamento do lume, a consellería con competencias en materia forestal definirá a época de perigo alto que condicionará a intensidade das medidas que se vaian adoptar para a defensa do territorio de Galicia.
As análises espacio-temporais dos lumes forestais en Galicia nos últimos vinte anos reflicten dúas épocas cun incremento notable da actividade incendiaria e, por tanto, débense considerar como épocas de perigo alto de incendios:
– Unha época fixa no período estival, que se corresponde normalmente coa campaña de incendios, durante os meses de xullo, agosto e setembro.
– Unha época variable, cunha duración aproximada dun mes, que oscila normalmente entre os meses de febreiro, marzo e abril.
Nestas épocas o despregamento de medios de extinción e alerta deberá ser máximo, en función dos índices de risco.
A ampliación como período de perigo alto da época fixa no período estival, así como a declaración como perigo alto da época variable, requiren de mecanismos áxiles e eficaces que permitan dar a coñecer estas circunstancias de modo inmediato aos medios implicados nos traballos de prevención e defensa contra incendios forestais, xa que os índices de risco de incendios e as predicións meteorolóxicas de que se dispón na actualidade só permiten facer previsións fiables como máximo a tres días. Por isto, procede establecer un medio dotado de maior celeridade que permita o coñecemento xeral e a adecuada publicidade da previsión de novos períodos para ofrecer maior seguranza e garantías aos cidadáns.
Con base no exposto, e ao abeiro do establecido na Lei 1/1983, do 22 de febreiro, reguladora da Xunta e da súa Presidencia,
Artigo único.
Época de perigo alto de incendios
Decláranse como época de perigo alto de incendios forestais durante o ano 2012 as datas comprendidas entre o 1 de xullo e o 30 de setembro.
Disposición derradeira primeira
Facúltase o secretario xeral de Medio Rural e Montes para ditar cantas instrucións sexan precisas para modificar as ditas datas e declarar como perigo alto outras épocas do ano, cando as condicións meteorolóxicas ou outras circunstancias agraven o risco de incendios.
Disposición derradeira segunda
Esta orde entrará en vigor o mesmo día da súa publicación no
Diario Oficial de Galicia
.
Santiago de Compostela, 4 de xuño de 2012
CORRECCIÓN de erros. Orde do 15 de maio de 2012 pola que se establecen as bases e se regula o procedemento de concesión, en réxime de concorrencia competitiva, de axudas para a realización de proxectos piloto cofinanciadas co Fondo Europeo de Pesca (FEP) e se convocan para o exercicio 2012.
Consellería do Medio Rural e do Mar — III. Outras disposicións — 08/06/2012

Advertido erro na devandita orde publicada no
Diario Oficial de Galicia
, número 102, do 30 de maio de 2012, procédese a realizar a seguinte rectificación:
Na páxina 20.779, artigo 9, punto 2, onde di:
«... Para a convocatoria de 2012 o prazo de presentación de solicitudes será de 45 días desde o día seguinte ao da publicación desta orde no
Diario Oficial de Galicia
. Entenderase como último día do prazo o correspondente ao mesmo ordinal do día da publicación. Se o último día do prazo for inhábil, entenderase prorrogado ao primeiro día hábil seguinte e, se no mes de vencemento non houber día equivalente ao inicial do cómputo, entenderase que o prazo expira o último día do mes.»,
Debe dicir:
«... Para a convocatoria de 2012 o prazo de presentación de solicitudes será de 45 días desde o día seguinte ao da publicación desta orde no
Diario Oficial de Galicia
. Se o último día do prazo for inhábil, entenderase prorrogado ao primeiro día hábil seguinte.».
ORDE do 4 de xuño de 2012 pola que se amplía a dotación orzamentaria para a concesión de axudas para a prevención e defensa contra os incendios forestais en montes veciñais en man común convocadas pola Orde do 11 de abril de 2012.
Consellería do Medio Rural e do Mar — III. Outras disposicións — 14/06/2012

Mediante a Orde do 11 de abril de 2012 establecéronse as bases reguladoras das subvencións para a prevención e defensa contra os incendios forestais en montes veciñais en man común (
Diario Oficial de Galicia
nº 76, do 20 de abril).
No artigo 15 da devandita orde, relativo ao financiamento, detállase nos puntos 1 e 2 a aplicación orzamentaria e o orzamento previsto para as dúas liñas de subvención, mentres que no punto 3 se recolle a posibilidade de ampliar o crédito dispoñible para o financiamento desta orde, cando o aumento veña derivado de:
a) Unha xeración, ampliación ou incorporación de crédito.
b) A existencia de remanentes doutras convocatorias financiadas con cargo ao mesmo crédito ou a créditos incluídos no mesmo programa ou en programas do mesmo servizo.
c) No suposto previsto no artigo 25.3º do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia.
O incremento do crédito queda condicionado á declaración de dispoñibilidade do crédito como consecuencia das circunstancias antes sinaladas e, se for o caso, logo de aprobación da modificación orzamentaria que proceda.
Tendo en conta o elevado número de solicitudes de subvencións en anos anteriores e as previsións para este ano, cómpre ampliar a dotación orzamentaria consignada inicialmente, coa finalidade de poder amparar as solicitudes presentadas, sempre que cumpran co establecido na orde citada anteriormente.
En virtude do exposto, de conformidade co artigo 30.1.3 do Estatuto de autonomía de Galicia, e no uso das facultades que me confire a Lei 1/1983, reguladora da Xunta e do seu presidente,
Artigo único
Primeiro. Amplíase a dotación orzamentaria da Orde do 11 de abril de 2012 (Diario Oficial de Galicia nº 76, do 20 de abril), pola que se convocan subvencións para a prevención e defensa contra os incendios forestais en montes veciñais en man común, nun total de 247.375,64 euros para a liña I: subvencións para o control selectivo de combustible.
Deste xeito o total da orde ascende a dous millóns seiscentos corenta e cinco mil trescentos setenta e cinco euros con sesenta e catro céntimos (2.645.375,64 euros), repartidos do seguinte xeito:
a) Liña I: dotada cun total de dous millóns trescentos oitenta e cinco mil trescentos setenta e cinco euros con sesenta e catro céntimos (2.385.375,64 euros).
b) Liña II: dotada cun total de douscentos sesenta mil euros (260.000 euros).
Segundo. Esta modificación non afecta o prazo que se establece para a presentación de solicitudes de axuda na devandita Orde do 11 de abril de 2012.
Santiago de Compostela, 4 de xuño de 2012
RESOLUCIÓN do 4 de xuño de 2012, da Secretaría Xeral Técnica da Consellería Cultura, Educación e Ordenación Universitaria, pola que se lles dá publicidade aos convenios de colaboración subscritos por esta consellería no primeiro cuadrimestre do ano 2012.
Consellería de Cultura, Educación e Ordenación Universitaria — III. Outras disposicións — 14/06/2012

O artigo 11 da Lei 4/2006, do 30 de xuño, de transparencia e de boas prácticas na Administración pública galega, impón a cada consellería da Xunta de Galicia a obriga de publicar no
Diario Oficial de Galicia
unha relación dos convenios subscritos no último cuadrimestre por esta consellería.
En consecuencia, e para lle dar cumprimento a esa obriga,
Artigo único. Darlle publicidade á relación dos convenios subscritos pola Consellería de Cultura, Educación e Ordenación Universitaria nos meses de xaneiro, febreiro, marzo e abril do ano 2012, que se incorpora como anexo a esta resolución.
Santiago de Compostela, 4 de xuño de 2012